Forslag til EUROPA-PARLAMENTETS OG RÅDETS FORORDNING om ændring af Rådets forordning (EØF) nr. 571/88 om tilrettelæggelse af en række fællesskabsundersøgelser af landbrugsbedrifternes struktur som følge af udvidelsen

(forelagt af Kommissionen)

BEGRUNDELSE

I henhold til Rådets forordning (EØF) nr. 571/88, senest ændret ved Kommissionens forordning (EF) nr. 143/2002, skal medlemsstaterne som led i et flerårigt undersøgelsesprogram i perioden indtil 2007 gennemføre en undersøgelse af landbrugsbedrifternes struktur i 2005 og 2007. I henhold til forordningens artikel 14 skal der til gennemførelsen af undersøgelserne af landbrugsbedrifternes struktur "som bidrag til afholdte udgifter foretages en tilbagebetaling til medlemsstaterne på 20 ECU pr. undersøgt bedrift (...), dog højst et beløb pr. undersøgelse på (...)".

I forslaget til forordning fastsættes Fællesskabets maksimumsbidrag til 2005- og 2007-undersøgelserne for Cypern, Tjekkiet, Estland, Ungarn, Letland, Litauen, Malta, Polen, Slovakiet og Slovenien. Disse maksimumsbeløb er fastsat på basis af antallet af landbrugsbedrifter og landenes areal, således at landene behandles på tilsvarende måde som de nuværende medlemslande. Da der desuden er tale om et flerårigt program, der vil blive vedtaget efter den fælles beslutningsprocedure i henhold til den interinstitutionelle aftale af 6. maj 1999 [1], fastlægges der i forslaget til forordning en finansieringsramme for programmets resterende varighed.

[1] EFT C 172 af 18.6.1999, s. 1.

2003/0234 (COD)

Forslag til EUROPA-PARLAMENTETS OG RÅDETS FORORDNING om ændring af Rådets forordning (EØF) nr. 571/88 om tilrettelæggelse af en række fællesskabsundersøgelser af landbrugsbedrifternes struktur som følge af udvidelsen

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen [2],

[2] EUT C [...] af [...], s. [...].

efter proceduren i traktatens artikel 251 [3], og

[3] EUT C [...] af [...], s. [...].

ud fra følgende betragtninger:

(1) I henhold til Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur [4], senest ændret ved Kommissionens forordning (EF) nr. 143/2002 [5], skal der som bidrag til afholdte udgifter foretages en refusion til medlemsstaterne, dog kun indtil et maksimumsbeløb pr. undersøgelse.

[4] EFT L 56 af 2.3.1988, s. 1.

[5] EFT L 13 af 16.1.2002, s. 28.

(2) Gennemførelsen af undersøgelserne af landbrugsbedrifternes struktur gør det påkrævet, at både medlemsstaterne og Fællesskabet afsætter betydelige budgetmidler til opfyldelse af fællesskabsinstitutionernes informationsbehov.

(3) Som følge af Cyperns, Tjekkiets, Estlands, Ungarns, Letlands, Litauens, Maltas, Polens, Slovakiets og Sloveniens tiltrædelse bør der med henblik på gennemførelsen af 2005- og 2007-undersøgelserne af landbrugsbedrifternes struktur i disse nye medlemsstater fastsættes et maksimalt fællesskabsbidrag pr. undersøgelse.

(4) I denne forordning fastlægges der for programmets resterende varighed en finansieringsramme, som udgør det primære referencegrundlag for budgetmyndigheden, jf. punkt 33 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren [6] -

[6] EFT C 172 af 18.6.1999, s. 1.

UDSTEDT FØLGENDE FORORDNING:

Artikel 1

I forordning (EØF) nr. 571/88 foretages følgende ændringer:

1. I artikel 14, stk. 1, udsættes følgende maksimale fællesskabsbidrag til afholdte udgifter til 2005- og 2007-undersøgelserne for Cypern, Tjekkiet, Estland, Ungarn, Letland, Litauen, Malta, Polen, Slovakiet og Slovenien:

"25 000 EUR for Malta

200 000 EUR for Cypern

500 000 EUR for Estland og Slovenien

700 000 EUR for Slovakiet

1 100 000 EUR for Tjekkiet, Letland og Litauen

2 000 000 EUR for Ungarn og Polen."

2. Artikel 14, stk. 1, tredje afsnit affattes således:

"Finansieringsrammen for dette programs gennemførelse, herunder de nødvendige bevillinger til forvaltning af Eurofarm-projektet, fastsættes til 43,7 mio. EUR for perioden 2004-2006 og til 29,3 mio. EUR for perioden 2007-2009.

Beløbet på 29 300 000 EUR betragtes som bekræftet, hvis det er i overensstemmelse med de gældende finansielle overslag for den periode, der begynder i 2007.

De årlige bevillinger godkendes af budgetmyndigheden inden for rammerne af de finansielle overslag."

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Europa-Parlamentets vegne På Rådets vegne

[...] [...]

Formand Formand

FINANSIERINGSOVERSIGT

Politikområder: landbrug, statistik

Aktiviteter: strategi og koordinering

Titel: Ændring af Rådets forordning (EØF) nr. 571/88 om tilrettelæggelse af en række fællesskabsundersøgelser af landbrugsbedrifternes struktur

INDLEDENDE BEMÆRKNING

Finansieringsoversigten vedrører både forslaget til retsakt og Rådets forordning (EF) nr. 2467/96 af 17. december 1996, hvori programmet for undersøgelserne af landbrugsbedrifternes struktur for EU-15 i perioden 1998-2007 fastsættes.

I overensstemmelse med den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren indeholder forslaget til retsakt en bestemmelse om finansieringsrammen for den samlede aktion for programmets resterende varighed.

For at gøre det muligt at yde fællesskabsbidraget opdeles de samlede udgifter til hver enkelt undersøgelse på flere år. Fællesskabets bidrag til 2007-undersøgelsen opdeles således på perioden 2006-2009.

Den foreslåede finansieringsramme omfatter udgifterne til 2005- og 2007-undersøgelserne, der skal gennemføres i EU-25, samt visse udgifter til 2003-undersøgelsen, som er gennemført i EU-15.

1. BUDGETPOST (NUMMER OG BETEGNELSE)

50802 (ex B2-5121): Undersøgelser af landbrugsbedrifternes struktur

2. SAMLEDE TAL

2.1 Samlet rammebevilling (del B): ... mio. EUR som forpligtelsesbevilling

73 000 000 EUR, heraf 43 700 000 EUR for perioden 2004-2006 og 29 300 000 EUR for perioden 2007-2009.

2.2 Gennemførelsesperiode

2004-2009

2.3 Samlet flerårigt skøn over udgifterne

a) Forfaldsplan for forpligtelses- og betalingsbevillinger) (finansieringstilskud (jf. punkt 6.1.1)

Mio. EUR (3 decimaler)

>TABELPOSITION>

b) Teknisk og administrativ bistand og støtteudgifter (jf. punkt 6.1.2)

>TABELPOSITION>

>TABELPOSITION>

c) Personale- og andre driftsudgifters samlede budgetvirkninger (jf. punkt 7.2 og 7.3)

>TABELPOSITION>

>TABELPOSITION>

2.4 Forenelighed med den finansielle programmering og de finansielle overslag

|X| Forslaget er foreneligt med den gældende finansielle programmering for perioden 2004-2006.

| | Forslaget kræver omprogrammering af de relevante poster i de finansielle overslag

| | Omprogrammeringen kan betyde, at bestemmelserne i den interinstitutionelle aftale må tages i brug.

2.5 Virkninger for budgettets indtægtsside

|X| Ingen (vedrører tekniske aspekter ved en foranstaltnings gennemførelse).

3. BUDGETSPECIFIKATIONER

>TABELPOSITION>

4. RETSGRUNDLAG

Traktatens artikel 285.

5. BESKRIVELSE OG BEGRUNDELSE

5.1 Behov for EU-foranstaltninger

Undersøgelserne af landbrugsbedrifternes struktur spiller en central rolle i landbrugsstatistikken. De leverer med regelmæssige mellemrum (normalt hvert andet år) omfattende statistiske data om de vigtigste sociostrukturelle kendetegn for landbruget i Fællesskabet (bedrifternes størrelse, arealanvendelse, landbrugets arbejdskraft, tekniske-økonomisk struktur, anden erhvervsmæssig beskæftigelse, driftsform osv.) Disse oplysninger indsamles ved undersøgelser (enten udtømmende undersøgelser eller repræsentative stikprøver) i bedrifterne ved hjælp af et harmoniseret spørgeskema på EU-plan. Dataene er ikke kun af interesse for gennemførelsen af udviklingen af landdistrikterne. De har også betydning i forbindelse med forvaltningen af landbrugsmarkederne og for andre politikker (bl.a. regional-, social- og miljøpolitikken). Desuden leverer strukturundersøgelsen de nødvendige grundlæggende data til gennemførelsen af andre statistiske undersøgelser inden for landbruget (undersøgelser af husdyrbestanden, frugttræer osv.). Strukturundersøgelserne spiller desuden en vigtig rolle i den efterfølgende evaluering af landbrugspolitikkens socio-økonomiske virkninger og af virkningerne af udviklingen af landdistrikterne, i det omfang de gør det muligt at følge den langfristede udvikling af landbrugsbedrifternes vigtigste kendetegn.

Fællesskabsbidraget dækker kun en meget ringe del af de samlede udgifter til gennemførelsen af undersøgelsen: ca. 5 % af de samlede udgifter, hvis der er tale om en basisundersøgelse (udtømmende undersøgelse), og ca. 15 %, hvis der er tale om en stikprøveundersøgelse. Bidraget er imidlertid nødvendigt for delvis at give medlemsstaterne kompensation for de supplerende udgifter, de har for at opfylde Kommissionens specifikke behov for statistikker. Bidraget er desuden nødvendigt for at opnå en bedre harmonisering på fællesskabsplan af indsamlingsmetoder, undersøgelseskendetegn og undersøgelsesdatoer.

5.2 Indsatsområder og nærmere bestemmelser for støtten

Den foreslåede foranstaltning vedrører:

- fællesskabsinstitutionerne

- medlemsstaterne

- offentligheden (virksomheder, universiteter, erhvervsorganisationer osv.).

Rådets forordning (EF) nr. 2467/96 af 17. december 1996 om ændring af forordning (EØF) nr. 571/88 vedrører de undersøgelser, der skal gennemføres i perioden 1998-2007. I denne periode skal der gennemføres en (udtømmende) basisundersøgelse i 1999/2000 og tre "mellemliggende undersøgelser" i 2003, 2005 og 2007, som medlemsstaterne kan vælge at gennemføre som enten udtømmende undersøgelser eller stikprøveundersøgelser. Til gennemførelsen af disse undersøgelser skal der som bidrag til afholdte udgifter foretages en refusion til medlemsstaterne på 20 EUR pr. undersøgt bedrift, for hvilken der fremsendes fuldstændige oplysninger til Det Statistiske Kontor, dog højst et beløb der fastsættes for hver medlemsstat efter antallet af bedrifter, der er omfattet af undersøgelsen.

Aktionen omfatter udvikling og vedligeholdelse af Eurofarm-systemet, dvs. den database, der indeholder resultaterne af strukturundersøgelserne. Denne database indeholder data om flere millioner individuelle landbrugsbedrifter. Ved hjælp af databasen kan man ud over den sædvanlige formidling af "standard"-tabeldata opstille "ad hoc"-tabeller til brug for opfyldelse af særlige behov. Kommissionen rapporterer med regelmæssige mellemrum til Europa-Parlamentet og Rådet om gennemførelsen af Eurofarm-projektet. Den seneste beretning om Eurofarm-projektet er blevet fremlagt den 31. marts 2003 [7].

[7] KOM(2003) 86 endelig.

5.3 Gennemførelsesmetoder

Forvaltes direkte af Kommissionen.

6. FINANSIELLE VIRKNINGER

6.1 Samlede finansielle virkninger for budgettets del B (hele programperioden)

6.1.1 Finansieringsstøtte

Forpligtelsesbevillinger i mio. EUR (3 decimaler)

>TABELPOSITION>

6.1.2 Teknisk og administrativ bistand, støtteudgifter og it-udgifter (forpligtelsesbevillinger)

>TABELPOSITION>

6.2. Beregning af omkostningerne pr. foranstaltning i budgettets del B (hele programperioden)

Forpligtelsesbevillinger i mio. EUR (3 decimaler)

>TABELPOSITION>

7. VIRKNINGER FOR PERSONALERESSOURCER OG ADMINISTRATIONSUDGIFTER

Personalemæssige virkninger

>TABELPOSITION>

8. RESULTATOPFØLGNING OG EVALUERING

8.1 Resultatopfølgningssystem

I en liste over kendetegn, der opstilles ved en kommissionsbeslutning efter høring af Den Stående Landbrugsstatistiske Komité, præciseres det, hvilke data der skal indsamles.

8.2 Hvordan og hvor ofte skal der evalueres?

Ifølge de gældende bestemmelser skal medlemsstaterne efter en forud fastsat tidsplan og procedure indsende undersøgelsesresultaterne til Eurostat. De skal desuden give Eurostat meddelelse om, hvorledes undersøgelserne er tilrettelagt, og hvilken metodologi der er anvendt. Den Stående Landbrugsstatistiske Komité høres desuden hver gang, det er nødvendigt. Kommissionen skal desuden hvert tredje år forelægge Rådet en beretning om gennemførelsen af aktionen, herunder navnlig om den database, der er oprettet på grundlag af undersøgelsesresultaterne (Eurofarm-basen).

9. FORHOLDSREGLER MOD SVIG

a) De kontrakter og aftaler, der indgås af Kommissionen, betales på grundlag af de opnåede resultater.

b) Statistiske oplysninger betragtes som et objektivt statistisk evaluerings- og kontrolinstrument for Fællesskabets handlingsprogrammer og bidrager således til konsolidering af forholdsreglerne mod svig.